**Tanulmányi elnökhelyettes beszámoló**

*2012.11.14. – 2012.12.04.*

**Időrendi bontás:**

* november 14. – Kari Tanács
* november 16. – 18. – ELTE TTK HÖK Vezetőképző
* november 19. – Választmány
* november 22. – Fizika szakterületi csoport ülés
* november 26. – Tanárképzési Munkacsoport, Választmány
* november 27. – Biológia szakterületi csoport ülés

**Neptun:**

A Neptun beindulása beigazolta félelmeinket. Ugyan november 15-én reggel a Neptun elérhető volt, ugyanakkor rengeteg panasz érkezik azóta is a hallgatóktól hibás adatátvitelek miatt. Ez szinte minden lehetséges területet érint, személyes adatoktól kezdve a képzések finanszírozási formáján keresztül a vizsgaidőpontok meghirdetéséig. A hibákat mi csak továbbítani tudjuk, a fő fórum erre a neptun@ttkhok.elte.hu e-mailcím, de effektíve a hibákat javítani sem mi, sem a Tanulmányi Osztály nem nagyon tudja a tájékoztatás szerint.

**Educatio, Nyílt Nap:**

Elindultak az Educatio kiállítás, illetve a tavaszi Nyílt Nap lebonyolításának előkészületei. Az Educatio az utolsó információk szerint január 18-19-én lesz megtartva, ehhez mérten a tavaszi Nyílt Nap időpontja január 25-re datálódik.

**SzaCsok:**

Az előző Küldöttgyűlés óta eltelt időszakban több szakterületi csoport ülésen is részt vettem, ennek a fő oka, hogy az Educatióval és a Nyílt Nappal kapcsolatos teendőket nyomatékosítsam a csoporttagok számára, valamint hogy részletesebb tájékoztatással szolgáljak a Neptunról, a kialakulóban lévő osztatlan tanárképzésről és felhívjam a SzaCs figyelmét az MSc tantervek felülvizsgálatának szükségességére. Úgy érzem, mindegyik ilyen ülés konstruktív és hasznos volt.

**Vezetőképző:**

Zomborácz Kittivel és Dukán András Ferenccel az ELTE TTK HÖK Vezetőképzőjének szakmai részéért voltunk felelősek. Így egy brainstroming alatt meghatároztuk a programot és a szekcióvezetők kilétét, majd a vezetőképzőn mi magunk is szekciót vezettünk, illetve az esti vetélkedőt is összeállítottuk. A vezetőképzőt alapvetően sikeresnek mondanám, csapatépítésnek mindenképpen megfelelt és a visszajelzések alapján a résztvevők a szekciók munkájával is elégedettek voltak. A tanulmányi szekció munkájának összefoglalóját már kiküldtem a Képviselőlistára, így azt itt nem részletezném.

**Általános teendők:**

A megkeresésekre válaszoltam, a tanulmányi elnökhelyettesi levelezést kezeltem, fogadóóráimat rendben megtartottam, delegáltságaimnak eleget tettem, valamint egy cikkem megjelent a Nyúzban az eltelt időszakban. Az utódképzés is lassan beindul, több jelentkező is akadt a tisztségre, nekik a továbbiakban szeretnék egy mindenre kiterjedő felkészítést tartani.

Kérdéseiteket, észrevételeiteket szívesen fogadom!

Budapest, 2012.12.02.

Nagy Katalin